चर्च ब्वाइजको उत्कृष्ट सुरुआत कायम
सहिद स्मारक लिग ए डिभिजन ०७९–०८० मा चर्च ब्वाइजको उत्कृष्ट प्रदर्शन कायम रहेको छ । लगातार तेस्रो खेल जित्ने क्रममा उसले शुक्रबार हिमालयन शेर्पालाई १–० ले हरायो ।
काठमाडौँ — सहिद स्मारक लिग ए डिभिजन ०७९–०८० मा चर्च ब्वाइजको उत्कृष्ट प्रदर्शन कायम रहेको छ । लगातार तेस्रो खेल जित्ने क्रममा उसले शुक्रबार हिमालयन शेर्पालाई १–० ले हरायो ।दशरथ रंगशालामा भएको खेलमा निर्णायक गोल आशिष चौधरीले २२ औं मिनेटमा गरे । उनले हिमालयन शेर्पाको डिभेन्सलाई तोड्दै उत्कृष्ट गोल गरेका हुन् ।यो जितसँग चर्च ब्वाइज तीन खेलबाट नौ अंकसहित शीर्ष स्थानमा कायम रह्यो । हिमालयन शेर्पाको भने यो पहिलो हार हो । उसको तीन खेलबाट चार अंक रहेको छ ।